महाकवि लक्ष्मीप्रसाद देवकोटाले लेखेका छन्– सत्यका लागि त्याग गर्नसक्नेहरु वीर हुन् । जनताको नमक खाएको नेपाली सेना जहिले पनि सत्यका लागि, संविधानका लागि आफूलाई जस्तोसुकै जोखिममा राख्न तत्पर संस्था हो । भनिन्छ, विश्राम आलस्यले भरिएको मादक पदार्थको कचौरा हो । राज्यका सबै सञ्जाल, व्यक्ति अथवा संस्थाहरु विश्राम गर्छन्, गरेको देखिन्छ तर नेपाली सेनामात्र यस्तो प्रोफेसनल संस्था हो, जो चौबिसै घण्टा घडीजसरी चलायमान हुन्छ, अविश्राम उसको यात्रा जारी रहन्छ । र, उसमा जनविश्वास छ ।
